nn en da nl ca da nn de es da da da da da da da da da da nb de da da nn nn da nl da da da da de da da da da da da da da da da da da da nl da en da da es nl da
Billund Kommune skruer ned for energiforbruget | Billund Kommune
22.9.2022 08:57:00 CEST | Billund Kommune
Billund Kommune følger regeringens anbefalinger for at spare på energien. Samtidig leder kommunen efter flere steder, hvor der kan spares på energien.
Både Danmark og resten af Europa står overfor en energikrise, der kan udvikle sig hen over vinteren. Regeringen har derfor udsendt anbefalinger, der skal få kommunerne til at spare på energien.
Anbefalingerne indebærer blandt andet at sænke temperaturen i offentlige kontorbygninger og slukke unødvendig udendørs lys på offentlige bygninger.
Der er tale om anbefalinger, og regeringen har understreget, at der kan være lokale forhold, der gør, at man ikke skal følge anbefalingerne. For eksempel er vuggestuer, plejehjem og sygehus friholdt for anbefalingen om at sænke temperaturen.
Arbejdet med at finde ud af, hvor Billund Kommune kan følge anbefalingerne, er allerede gået i gang.
I den anledning har Billund Kommune fået en del henvendelser fra borgere, der for eksempel har set, at der er tændt lys indenfor i en bygning en aften. Der kan dog være flere årsager til, at lyset er tændt om aftenen – for eksempel rengøring i bygningen, og derfor er det ikke nødvendigt at kontakte kommunen.
Billund Kommune har også fået en del spørgsmål til, om gadelyset kan slukkes. Der er imidlertid flere forskellige årsager til, at dette ikke er muligt – både hvad angår trafiksikkerhed, tryghed og lovkrav til lys ved for eksempel fodgængerfelter og lyskryds. Dog har Billund Kommune allerede skiftet al gadelys til LED, hvilket i forvejen bruger meget mindre energi.
Billund Kommune kigger løbende efter andre steder, hvor der kan spares på energien.
Andreas BjerrePresse- og brandingchef
Direkte: 79 72 72 09
Mobil: 24 92 86 79
Information om Billund Kommune
79 72 72 00https://billund.dk/
Børnenes Hovedstad, en del af Trekantområdet, en af Danmarks bedste erhvervskommuner.
Følg pressemeddelelser fra Billund Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Billund Kommune
Billunds kommunaldirektør fylder 60 år3.10.2022 11:00:08 CEST | Pressemeddelelse
Kommunaldirektør i Billund Kommune Ole Bladt-Hansen fylder 60 år torsdag den 6. oktober.
Indsamlingen af tekstilaffald er gået over forventet – men en del tøj skulle have gået til genbrugsbutikkerne28.9.2022 12:00:00 CEST | Pressemeddelelse
Der er i løbet af de første tre måneder samlet mere tekstilaffald ind end forventet. Dog er en del af det indsamlede tekstil i så god stand, at det skulle have været afleveret til genbrugsbutikkerne.
Borgere får mere tryghed og selvbestemmelse i hjemmeplejen28.9.2022 08:00:00 CEST | Pressemeddelelse
Hjemmehjælpsmodtagere i Billund Kommune kan se frem til mere tryghed og større indflydelse på den hjælp, de modtager. Det sker, når kommunen sætter gang i et nyt tiltag med mindre teams af medarbejdere og større frihed til at hjælpe på den måde, der giver bedst mening for borgeren.
Genbrugspladserne brænder kun halvt så meget efter ”småt brændbart” er fjernet: Men der er store forskelle mellem pladserne27.9.2022 08:00:00 CEST | Pressemeddelelse
Genbrugspladserne i Billund Kommune har erstattet ”småt brændbart” med ”rest efter sortering”. Siden da er der brændt 44 % mindre affald fra de containere end normalt. Dog er der store forskelle mellem pladserne.
Flere dagtilbudspladser er på vej i Børnenes Hovedstad23.9.2022 14:20:40 CEST | Pressemeddelelse
Billund vokser og er især populær blandt børnefamilierne. Derfor etablerer Billund Kommune nu flere vuggestue- og børnehavepladser til de mange børn i Børnenes Hovedstad.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022